Engar breytingar hafa verið gerðar á töflunni að svo stöddu . Við byrjum vorönnina einsog haustönnin endaði . Hafa ber í huga að eitthvað gæti breyst eftir næstu viku þar sem hluti af okkar flotta þjálfarahópi eru háskólanemar sem eru líka að hefa sínar annir . Þeir foreldrar sem eiga eftir að sækja um íþrótta og tómstundastyrk til Eyjafjarðarsveitar ( sem er upp að fjárhæð 20.000 kr fyrir árið 2019 ) og hafa ekki fengið greiðsluseðil fyrir haustönn 2019 geta fengið staðfestingu frá Ungmennafélaginu um iðkun barnins hjá okkur . Þar sem fresturinn rennur út um áramót mun sveitafélagið láta þá staðfestingu gilda þar sem von er á greiðsluseðli . Senda þarf okkur póst á samherjar@samherjar.is um nafn barnsins og umsækjanda og við munum áframsenda hann með okkar staðfestingu á Eyjafjarðarsveit . Umsóknina má finna hér . Ef eitthvað er óljóst megið þið hafa samband við formann í síma 6936524 . Síðasta æfing fyrir jólafrí hjá yngri hópunum verður laugardaginn 21.12. en þá mun æfingarhópunum verða skellt saman og farið í hópleiki og pakkaleik , eins og tíðkast hefur undanfarin ár . Æfingin er því frá 10 - 12 og verður boðið upp á pizzu í lok tímans 🙂 Laugardaginn 28.12. ætlum við að vera með lítið jólamót fyrir bæði börn og fullorðna og fá til okkar smásamkeppni frá Akureyri en fyrst og fremst ætlum við að hafa gaman . Mótið hefst kl. 10 hjá yngri hópum en kl. 14 hjá fullorðnum , með fyrirvara um fjölda þátttakenda . Ekki verður kynjaskipt og einhverjum hópum verður hugsanlega blandað saman . Skráning er hjá Jóa , þjálfara , í netfangið joikjerulf@gmail.com en skráningar þurfa að berast fyrir 26. desember . Þátttökugjald er kr. 1500. - fyrir fullorðna . Hlökkum til að sjá sem flesta á milli jóla og nýárs 😊